Regler Stall Ridehall							27.10.18
[bookmark: _GoBack]Reglene gjeldende i stall Ridehall skal følges. Det er forståelig at kan glemme eller har dårlig tid, men ved gjentangende regelbrudd kan man risikere utestengelse fra stallen. Dette gjelder både forryttere og hesteeiere. 
· Stallen skal holdes ryddig
Gangen skal kostes etter utslipp og innslipp. Etter man har stelt hesten på gangen skal det kostes der hesten har stått. Det skal også kostes godt utenfor boksen etter møkking.
· Møkk skal tømmes så langt inni kontaineren som mulig. 
Det skal ikke tømmes rett innenfor døren. Da vil det bli vanskelig å tømme for andre. Har hesten gjort fra seg på stallgangen skal dette fjernes og kastes i kontaineren. 
· Alt av utstyr skal ryddes vekk etter riding. 
Dette ryddes da inn i skap. Husk å låse skapene når man er ferdig i stallen. Ta et ekstra overblikk over boks, gang og stallområde for å se at alt er ryddet og klart. 
· Stallgang skal holdes så åpen som mulig da dette er rømningsvei i tilfelle brann
· Forryttere:
Har like stort ansvar for å holde stallen ryddig. Hesteeier er ansvarlig for at forrytter er oppdatert på regler. Forryttere skal følge instruks fra hesteeier. 
· Husk å sjekke at låsen på boksdøren er nede før en går fra stallen. 
· Dekken:
Les på dekkenlapp ved utslipp og innslipp. Våte dekken skal henges på vrange over dekkenhenger på boksdøren slik at de tørker. Eventuelt på veggen. 
· Kveldsrutine:
Sjekk at hest har rett dekken, dørslå er nede, at alle hestene har fått grovfor og kraftfor, slukk lys, radio av, dører igjen. Ta en sjekkerunde før man går hjem. 
· Forrom skal kostes og ryddes hver dag. 
· Luftegårder:
Skal møkkes minst annenhver dag.
Strømmen skal alltid stå på når det er hester ute. Er det løse tråder som henger og slenger skal disse ordnes. Porten skal henges tilbake på plass slik at strømmen når ut til alle luftegårdene. Har hesten revet ned påler ol skal dette fikses med en gang. Hesteeier er ansvarlig for å smøre inn påler ol hvis hest spiser på disse. 
· Det skal alltid møkkes hos hesten hver dag, lages til høyposer, kraftfor og fylles på med vann både ute og inne. 
· Ferdsel på området:
All ferdsel på området skal foregå i skritt. Trav og galopp er forbudt. Det er ikke lov å ri i bilveien forbi ridehallen. Man skal ri på skiltet ridesti. 
· Det er påbudt å ri med hjelm på området. 
· Bruk av hindermateriell: 
Alle som bruker hindermateriell må være over 18 år. Er man under 18 år skal man ha følge av en over 18 år. 
· Ridestier i Strandvik:
Man er selv ansvarlig for å holde seg oppdatert på hvor det er lov å ri i Strandvik, og å følge regler som er satt. Kart henger i stallen og ridehallen. 
· Møkk i Strandvik
Går hesten på do på tur skal dette fjernes. All møkk skal tas ut til siden, i området med butikken skal man fjerne møkken helt. 
· Toalett og varmestue skal holdes ryddig. 
· Mobbing og utestengelse:
Det er nulltoleranse for mobbing. 

